**รายชื่อผู้เข้าประชุมสภาองค์การบริหารส่วนตำบลบึงเกลือ**

**สมัยสามัญ สมัยที่ 2 ครั้งที่ 2 ประจำปี 2562**

**วันที่ 27 มิถุนายน 2562 ณ ห้องประชุมสภาองค์การบริหารส่วนตำบลบึงเกลือ**

**เริ่มประชุมเวลา 10.08 น.**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **เวลา** | **หมายเหตุ** |
| 1234567891011121314112 | นายสอน โสมเค็มนางมะลิ สาสุนันท์นางราตรี ทองวันนายเทอดศักดิ์ กรมบัวภานายบุญธรรม สารศิรินายประยงค์ พละกลางนายแสวง สิทธิไพรนายประวัติ คำสาสินธ์นายทองมี คุณาเลานายสำอางค์ ไชยเม็งนายเอกชัย บุญกัญญานายทวี พวงมาลัยนายทวี จันทนามนายธงชัย ใบยพฤกษ์**ผู้ไม่มาประชุม**นายนิคม เสบซอง**รายชื่อผู้เข้าร่วมประชุม**นายวิลัย ใบยพฤกษ์นายณรงค์ บุบผากัณฑ์ | ประธานสภาฯส.อบต.ม 7ส.อบต.ม 4ส.อบต.ม 8ส.อบต.ม 2ส.อบต.ม 1ส.อบต.ม 6รองประธานสภาฯส.อบต.ม 3ส.อบต.ม 7ส.อบต.ม 3ส.อบต.ม 1ส.อบต.ม 4ส.อบต.ม 5ส.อบต.ม.6รองนายก อบต.ปลัด อบต. /เลขานุการสภาฯ | สอน โสมเค็มมะลิ สาสุนันท์ราตรี ทองวันเทอดศักดิ์ กรมบัวภาบุญธรรม สารศิริประยงค์ พละกลางแสวง สิทธิไพรประวัติ คำสาสินธ์ทองมี คุณาเลาสำอางค์ ไชยเม็งเอกชัย บุญกัญญาทวี พวงมาลัยทวี จันทนามธงชัย ใบยพฤกษ์-วิลัย ใบยพฤกษ์ณรงค์ บุบผากัณฑ์ | 09.00 น.09.02 น.09.05 น.09.18 น.09.20 น.09.22 น.09.25 น.09.26 น.09.28 น.09.30 น.09.32 น.09.33 น.09.35 น.09.36 น.-09.15 น.09.16 น. | ลา |

**2**

**รายชื่อผู้เข้าประชุมสภาองค์การบริหารส่วนตำบลบึงเกลือ**

**สมัยสามัญ สมัยที่ 2 ครั้งที่ 2 ประจำปี 2562**

**วันที่ 27 มิถุนายน 2562 ณ ห้องประชุมสภาองค์การบริหารส่วนตำบลบึงเกลือ**

**เริ่มประชุมเวลา 10.08 น.**

 เมื่อสมาชิกสภาฯ และผู้เข้าร่วมประชุมพร้อมกัน ณ ที่ประชุมแล้ว เลขานุการสภาฯ ได้ส่งสัญญาณให้ทุกคนเข้านั่งประจำที่ในที่ประชุม

นายณรงค์ บุบผากัณฑ์ ปลัด อบต./เลขานุการสภาฯ กล่าวว่าสำหรับวันนี้เป็นการประชุมสภาองค์การบริหารส่วนตำบลบึงเกลือ สมัยสามัญ สมัยที่ 2 ครั้งที่ 2 ประจำปี พ.ศ. 2562 วันที่ 27 มิถุนายน 2562 วันนี้สมาชิกสภาฯ เข้า ประชุมทั้งหมด 14 ท่าน จากทั้งหมด 15 คน ลา 1 คน คือ นายนิคม เสบซอง สมาชิกสภาฯ หมู่ที่ 6 ก็ถือว่า

ครบองค์ประชุมตามความในมาตรา 56 วรรคแรก แห่งพระราชบัญญัติสภาตำบล และองค์การบริหารส่วนตำบล พ.ศ. 2537 (รวมถึงที่ได้แก้ไขเพิ่มเติมใหม่จนถึงฉบับที่ 6 พ.ศ. 2552) ก็ขอเรียนเชิญท่านประธานสภาฯ ดำเนินการประชุมตามระเบียบวาระการประชุมต่อไป ขอเรียนเชิญนายสอน โสมเค็ม ประธานสภาฯ

**ระเบียบวาระที่ 1** เรื่องประธานแจ้งให้ที่ประชุมทราบ

-ไม่มี -

**ระเบียบวาระที่ 2** เรื่อง รับรองรายงานการประชุมครั้งที่แล้ว

สมัยสามัญสมัยที่ 2 ครั้งที่ 1 เมื่อวันที่ 21 มิถุนายน 2562

 - มติที่ประชุมรับรอง จำนวน 13 เสียง

 - ไม่รับรอง ไม่มี

 - งดออกเสียง จำนวน 1 คน

**ระเบียบวาระที่ 3 เรื่อง** กระทู้ถาม

 -ไม่มี-

**ระเบียบวาระที่ 4**  ญัตติเรื่อง การพิจารณาให้ความเห็นชอบทบทวนแผนพัฒนาองค์การบริหา

ส่วนตำบลบึงเกลือ ระยะ 4 ปี พ.ศ. 2561 -2564 (แก้ไขเพิ่มเติมครั้งที่ 2)

 **วาระที่ 2** ขั้นแปรญัตติ

นายสอน โสมเค็ม ประธานสภาฯ กล่าวต่อที่ประชุมว่า ก่อนจะพิจารณาญัตติเรื่อง การพิจารณาให้ความเห็นชอบ

ทบทวนแผนพัฒนาองค์การบริหารส่วนตำบลบึงเกลือ ระยะ 4 ปี พ.ศ. 2561 –2564 (แก้ไขเพิ่มเติมครั้งที่ 2) ก็ขอแจ้งที่ประชุม ได้มีคำสั่งองค์การบริหารส่วนตำบลบึงเกลือ 2 ตำสั่ง ที่เกี่ยวกับแผนพัฒนาฯ ดังต่อไปนี้

1.คำสั่งองค์การบริหารส่วนตำบลบึงเกลือ ที่ 168 ลงวันที่ 24 มิถุนายน 2558 เรื่อง แต่งตั้งคณะกรรมการแผนพัฒนาองค์การบริหารส่วนตำบลบึงเกลือ ซึ่งมีสมาชิกสภาองค์การบริหารส่วนตำบลของเราเป็นกรรมการ จำนวน 3 คนได้แก่ ท่านทองมี คุณาเลา ท่านทวี จันทนาม และท่านประยงค์ พละกลาง 2.คำสั่งองค์การบริหารส่วนตำบลบึงเกลือ ที่ 170 ลงวันที่ 24 มิถุนายน 2558 เรื่อง แต่งตั้งคณะกรรมการแผนพัฒนาองค์การบริหารส่วนตำบลบึงเกลือ ซึ่งมีสมาชิกสภาองค์การบริหารส่วนตำบลของเราเป็นกรรมการ จำนวน 2 คนได้แก่ ท่านบุญธรรม สารศิริ และท่านเอกชัย บุญกัญญา ก็ขอแจ้งให้ทราบโดยทั่วกัน ต่อไปเป็นการพิจารณาให้ความเห็นชอบทบทวนแผนพัฒนาองค์การบริหารส่วนตำบลบึงเกลือ ระยะ 4 ปี พ.ศ. 2561 – 2564 (ทบทวนครั้งที่ 2)

/วาระที่ 2

**3**

 วาระที่ 2 ขั้นการแปรญัตตินี้ เนื่องจากไม่มีสมาชิกท่านใดยื่นเสนอขอแปรญัตติ ดังนั้นจึงจะขอมติที่ประชุมว่าจะเห็นชอบให้ผ่านวาระที่ 2 ขั้นการแปรญัตติหรือไม่

สมาชิกท่านใดเห็นชอบให้ผ่านวาระที่ 2 ขั้นการแปรญัตติทบทวนแผน พัฒนาองค์การบริหารส่วนตำบลบึงเกลือ ระยะ 4 ปี พ.ศ. 2561 – 2564 (ทบทวนครั้งที่ 2) ขอให้ยกมือ

 - มี 13 เสียง

 สมาชิกท่านใดไม่เห็นชอบให้ผ่านวาระที่ 2 ขั้นการแปรญัตติฯ ขอให้ยกมือ

 - ไม่มี

 ขอเชิญเลขานุการสภาฯ ทบทวนมติที่ประชุม

นายณรงค์ บุบผากัณฑ์ ปลัด อบต./เลขานุการสภาฯ กล่าวต่อที่ประชุมว่า ขอขอบคุณท่านประธานสภาฯ ขอทบทวนมติที่ประชุมในการพิจารณาระเบียบวาระที่ 4 ญัตติเรื่อง การพิจารณาให้ความเห็นชอบทบทวนแผนพัฒนาองค์การบริหารส่วนตำบลบึงเกลือ ระยะ 4 ปี พ.ศ. 2561 – 2564 (ทบทวนครั้งที่ 2) วาระที่ 2 ขั้นการแปรญัตติดังนี้

 **มติที่ประชุม** -เห็นชอบให้ผ่านวาระที่ 2 ขั้นการแปรญัตติ จำนวน 13 เสียง

-ไม่เห็นชอบ ไม่มี

-งดออกเสียง จำนวน 1 คน

ก็ถือว่าที่ประชุมมีมติให้ผ่านวาระที่ 2 ขั้นการแปรญัตติ ขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่าต่อไปเป็นระเบียบวาระที่ 5

**ระเบียบวาระที่ 5**  ญัตติเรื่อง การพิจารณาให้ความเห็นชอบทบทวนแผนพัฒนาองค์การบริหาร

ส่วนตำบลบึงเกลือ ระยะ 4 ปี พ.ศ. 2561 – 2564 (ทบทวนครั้งที่ 2)

 **วาระที่ 3**ขั้นลงมติเห็นชอบให้ประกาศใช้

นายสอน โสมเค็ม ประธานสภาฯ กล่าวต่อที่ประชุมว่า ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 รวมถึงที่ได้แก้ไขเพิ่มเติมจนถึงฉบับที่ 2 พ.ศ. 2554 ข้อ 52 กำหนดเอาไว้ว่าการพิจารณาข้อบัญญัติในวาระที่สาม ไม่มีการอภิปราย เว้นแต่ที่ ประชุมสภาท้องถิ่น จะได้ลงมติให้มีการอภิปรายถ้ามีเหตุอันควร ดังนั้นจึงจะขอมติที่ประชุมสภาว่าจะเห็นชอบให้ผ่านวาระที่ 3 ขั้นลงมติเห็นชอบให้ประกาศใช้หรือไม่

 - สมาชิกท่านใดเห็นชอบให้ผ่านวาระที่ 3 ขั้นลงมติเห็นชอบให้ประกาศใช้ร่าง

แผนพัฒนาองค์การบริหารส่วนตำบลบึงเกลือ ระยะ 4 ปี พ.ศ. 2561 – 2564 (ทบทวนครั้งที่ 2) ขอให้ยกมือ

 - มี 13 เสียง

 - สมาชิกท่านใดไม่เห็นชอบให้ผ่านวาระที่ 3 ขั้นลงมติเห็นชอบให้ประกาศใช้

ร่างแผนพัฒนาองค์การบริหารส่วนตำบลบึงเกลือ ระยะ 4 ปี พ.ศ. 2561 – 2564 (ทบทวนครั้งที่ 2) ขอให้ยกมือ

 - ไม่มี

นายณรงค์ บุบผากัณฑ์ ปลัด อบต./เลขานุการสภาฯ กล่าวต่อที่ประชุมว่า ขอขอบคุณท่านประธานสภาฯ ขอทบทวนมติที่ประชุมในการพิจารณาระเบียบวาระที่ 5 ญัตติเรื่อง การพิจารณาให้ความเห็นชอบทบทวนแผนพัฒนาองค์การบริหารส่วนตำบลบึงเกลือ ระยะ 4 ปี พ.ศ. 2561 – 2564 (ทบทวนครั้งที่ 2) วาระที่ 3 ขั้นลงมติเห็นชอบให้ประกาศใช้ดังต่อไปนี้

/**มติที่**.........

**4**

 **มติที่ประชุม** -เห็นชอบให้ผ่านวาระที่ 3 ขั้นลงมติเห็นชอบให้ประกาศใช้ จำนวน 13 เสียง

-ไม่เห็นชอบ ไม่มี

-งดออกเสียง จำนวน 1 คน

ก็ถือว่าที่ประชุมมีมติให้ผ่านวาระที่ 3 ขั้นลงมติเห็นชอบให้ประกาศใช้ ขอขอบคุณ

นายสอน โสมเค็ม ประธานสภาฯ ประธานในที่ประชุม กล่าวต่อที่ประชุมว่าต่อไปเป็นระเบียบวาระที่ 6

**ระเบียบวาระที่ 6**  เรื่องอื่น ๆ

นายสอน โสมเค็ม ประธานสภาฯ กล่าวต่อที่ประชุมว่า สำหรับระเบียบวาระที่ 6 เรื่องอื่น ๆ

นายทวี จันทนาม ส.อบต.ม.4 กล่าวต่อที่ประชุมว่า ขอขอบคุณท่านประธาน ถนนลูกรังทั้ง 9 หมู่บ้าน เป็นหลุมเป็นบ่อเสียหายมาก เนื่องจากฝนตก ขอให้ทำการซ่อมแซมด้วย เพื่อแก้ปัญหาการคมนาคมของประชาชนจะได้สะดวกขึ้น ก็ขอเรียนถามว่าจะจ่ายขาดเงินสะสมได้หรือไม่ ขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่า ขอเชิญได้เลย ขอเชิญท่านราตรี ทองวัน

นางราตรี ทองวัน ส.อบต.ม.4 กล่าวต่อที่ประชุมว่า ขอขอบคุณท่านประธาน สำหรับหมู่ที่ 4 ก็มีปัญหาเรื่องถนนชำรุด อยากจะให้ฝ่ายบริหารทำการซ่อมแซมด้วย ขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่า ขอเชิญได้เลย ขอเชิญท่านธงชัย ใบยพฤกษ์

นายธงชัย ใบยพฤกษ์ ส.อบต.ม.5 กล่าวต่อที่ประชุมว่า ขอขอบคุณท่านประธาน สำหรับหมู่ที่ 5 ก็ฝากเรื่องสถานีสูบน้ำด้วยไฟฟ้า ท่าสีดา ขอค่าไฟฟ้าไปอุดหนุนด้วย เกษตรกรไม่มีเงินจะจ่าย ขอฝากไว้ด้วยขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่า ขอเชิญได้เลย ขอเชิญท่านมะลิ สาสุนันท์

นางมะลิ สาสุนันท์ ส.อบต.ม.7 กล่าวต่อที่ประชุมว่า ขอขอบคุณท่านประธาน ก็ขอย้ำเรื่อง การซ่อมแซมถนนลูกรังทั้ง 9 หมู่บ้านด้วยเสียหายเป็นหลุมเป็นบ่อมากปีนี้ ยังไม่ได้ทำการซ่อมแซมด้วย เพราะชาวบ้านเดือดร้อนในการสัญจรไปมา ขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่า ขอเชิญได้เลย ขอเชิญท่านเทอดศักดิ์ กรมบัวภา

นายเทอดศักดิ์ กรมบัวภา ส.อบต.ม.8 กล่าวต่อที่ประชุมว่า ขอขอบคุณท่านประธาน เรื่องการขุดลอกรางระบายน้ำเสียหมู่ที่ 8 ก็ได้ดำเนินการเสร็จเรียบร้อยแล้วก็ต้องขอขอบคุณฝ่ายบริหารด้วย ก็ขอทราบหลักเกณฑ์รายละเอียดเงินอุดหนุนเด็กแรกเกิดด้วย ว่าดำเนินการอย่างไรชาวบ้านเขาฝากถามมาขอทราบด้วย ขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่า ขอเชิญได้เลย ขอเชิญท่านทองมี คุณาเลา

นายทองมี คุณาเลา ส.อบต.ม.3 กล่าวต่อที่ประชุมว่า ขอขอบคุณท่านประธาน ก็ขอฝากเรื่องโครงการของปีงบประมาณ 2562 ก็ขอให้รีบดำเนินการด้วย เดี๋ยวจะไม่ทันเวลาก็ขอฝากด้วย ขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่า ขอเชิญได้เลย ขอเชิญท่านรองวิลัย ใบยพฤกษ์

นายวิลัย ใบยพฤกษ์ รองนายก อบต. กล่าวต่อที่ประชุมว่า ขอขอบคุณท่านประธาน ก็ขอขอบคุณท่านสมาชิกสภาองค์การบริหารส่วนตำบลบึงเกลือทุกท่าน ที่ได้นำเอาปัญหาความเดือดร้อนของพ่อ แม่ พี่ น้องประชาชนมาเสนอให้ผู้บริหารให้รับทราบ และจะได้นำเอาไปแก้ปัญหาต่อไป สำหรับค่ากระแสไฟฟ้าของสถานีสูบน้ำด้วยไฟฟ้าท่าสีดา ก็จะได้ไปศึกษารายละเอียดระเบียบที่เกี่ยวข้องต่อไป ขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่า ขอเชิญได้เลย ขอเชิญท่านทวี จันทนาม

นายทวี จันทนาม ส.อบต.ม.4 กล่าวต่อที่ประชุมว่า ขอขอบคุณท่านประธาน ก็ขอฝากถนนลูกรังหมู่ที่ 4 ให้นำรถมาปรับเกรดด้วย ขอขอบคุณ

/นายสอน ..........

**5**

นายสอน โสมเค็ม ประธานสภาฯ กล่าวต่อที่ประชุมว่า ขอเชิญได้เลย ขอเชิญท่านเอกชัย บุญกัญญา

นายเอกชัย บุญกัญญา ส.อบต.ม.3 กล่าวต่อที่ประชุมว่า ขอขอบคุณท่านประธาน ก็ขอฝากเรื่องบ้านพักปลา หรือแหล่งอนุรักษ์พันธ์ปลา จะมีวิธีการรักษาอย่างไร ไม่ให้มีผู้บุกรุกเข้าไปจับสัตว์น้ำในเขตดังกล่าว ก็ขอฝากให้ทำป้ายไปติดเอาไว้ด้วย ขอขอบคุณ

นายสอน โสมเค็ม ประธานสภาฯ กล่าวต่อที่ประชุมว่า มีสมาชิกท่านใดจะอภิปรายหรือเสนออะไรอีกหรือไม่

- ถ้าไม่มีขอปิดประชุม

**ปิดประชุม** เวลา 11.05 น.

 ลงชื่อ ณรงค์ บุบผากัณฑ์ ผู้จดรายงานการประชุม

 (นายณรงค์ บุบผากัณฑ์)

 ปลัด อบต./เลขานุการสภาฯ

 **คณะกรรมการตรวจรับรองรายงานการประชุม**

1. ลงชื่อ ทวี จันทนาม คณะกรรมการฯ 2. ลงชื่อ มะลิ สาสุนันท์ คณะกรรมการฯ

 (นายทวี จันทนาม) (นางมะลิ สาสุนันท์)

3. ลงชื่อ ทองมี คุณาเลา คณะกรรมการฯ 4. ลงชื่อ ธงชัย ใบยพฤกษ์ คณะกรรมการฯ

 (นายทองมี คุณาเลา) (นายธงชัย ใบยพฤกษ์)

 5. ลงชื่อ นิคม เสบซอง คณะกรรมการฯ 6. ลงชื่อ เทอดศักดิ์ กรมบัวภา คณะกรรมการฯ (นายนิคม เสบซอง) (นายเทอดศักดิ์ กรมบัวภา)

 ลงชื่อ สอน โสมเค็ม ประธานสภาฯ

 (นายสอน โสมเค็ม)